માનવમિત્ર, અમદાવાદ : પોલીસની ફરજમાં આવે છે કે કાયદો અને વ્યવસ્થાનું પાલન કરવુ અને કરાવવું તેમજ અસામાજીક તત્વોથી સામાન્ય પ્રજાને રક્ષણ આપવુ પરંતુ જ્યારે પોલીસ જ રક્ષક બનીને ભક્ષક બને છે ત્યારે સામાન્ય પ્રજાનું કોણ તેવો પ્રશ્ન લોકોનાં મનમાં ઉદભવી રહ્યો છે. જેનું તાજેતરનું ઉદાહરણ અમદાવાદનાં શિવરંજની વિસ્તારમાં જોવા મળ્યુ હતુ, જ્યા એક પોલીસવાળાએ બેફામ ગુંડાગર્દી આચરીને એક રિક્ષા ચાલકને ઢોર માર માર્યો હતો.